<classify> WAZIRI wa Mambo ya Ndani ya Nchi, Kangi Lugola amekemea vitendo vya magari ya Polisi kuhusishwa na matukio ya kubeba na kusindikiza bangi na mirungi kinyume cha taratibu za jeshi hilo.Lugola ametoa kauli hiyo wilayani Arumeru Mkoa wa Arusha wakati akikabidhiwa gari la Polisi na Mkuu wa Wilaya ya Arumeru, Jerry Muro, lililofanyiwa ukarabati na wadau kutoka Kampuni ya Friedkin Conservation Fund FCF kwa ajili ya kuimarisha ulinzi na usalama wilayani humo.Natoa wito kwa Mkuu wa Polisi wilaya Arumeru, kumekuwa na matukio yanayoripotiwa kuhusu magari ya Polisi kubeba bangi na mirungi au kusindikiza. Nikiwa waziri, hali ya bangi na mirungi wilaya hii ni tatizo hivyo gari iliyotolewa ifanye kazi iliyokusudiwa kwa ajili ya kupambana na uhalifu, amesema Lugola.Ameishukuru Kampuni ya FCF kwa kuthamini masuala ya ulinzi na usalama kwani katika mazingira ambapo hakuna ulinzi, usalama wala amani uwekezaji ni mgumu kufanyika, lakini wametambua umuhimu huo na kuamua kujitoa.Mkiona kuna amani mpaka mkavutiwa kufanya uwekezaji mjue kuna Jeshi la Polisi linafanya kazi hiyo. Hivyo kuna kila sasbabu mnachokipata kukirudisha kusaidia vifaa kama hili gari, amesema.Alipongeza Mkuu wa Wilaya ya Arumeru kwa juhudi kubwa anazozifanya kushirikiana na wadau kuimarisha ulinzi.Mratibu wa shughuli za kudhibiti ujangili kutoka Kampuni ya FCF, William Mallya amesema kampuni hiyo iliguswa na kuamua kukarabati gari hilo kwa thamani ya Sh milioni 15. Tunaomba ushirikiano huu tuendelee ili kuboresha mazingira ya uwekezaji hapa nchini, alisema Mallya.Katika hatua nyingine, Benki ya CRDB imekabidhi madarasa mawili na madawati 40 yenye thamani ya Sh milioni 60 katika Shule ya Msingi Usa River wilayani Arumeru, ikitekeleza sera zake za kusaidia miundombinu ya elimu.Akikabidhi madarasa hayo mbele ya Waziri wa Mambo ya Ndani ya Nchi, Kangi Lugola, Mkurugenzi Mtendaji wa wa CRDB, Abdulmajid Nsekela amesema pamoja na kuunga mkono juhudi hizo, wamekuwa wakitoa pia michango yao nchi nzima katika ujenzi wa madarasa, vyoo na madawati ili kusaidia watoto wasome.DC Muro aliishukuru CRDB kwa mchango wake mkubwa katika elimu na kusema katika halmashauri yake wamepata usajili wa shule tano za sekondari ambazo zimechukua wanafunzi baada ya kusajiliwa na kama serikali imeendelea kuboresha na kuwekeza katika elimu.Mwaka huu tumekubaliana kujenga madarasa 107 na tayari 48 yamekamilika na 22 yako katika hatua za mwisho kukakamilika na yamejengengwa na wananchi wenyewe wa Arumeru kushirikiana na wadau na wahisani mbali mbali, amesema Muro.Waziri Lugola alishukuru mchango uliotolewa na CRDB kwa kujenga madarasa.  <topic>: KITAIFA 